Prantsusmaa La Roche sur Yon
#000000
Märtsi lõpus said kokaeriala õpetaja Taavi Kuusik ja puhastusteeninduse õpetaja Ivika Raudsepp kaks nädalalt HKHK põhitööst eemal olla, töövarjutades Austria toitlustus- ja teeninduskoolis Fachberufsschule für Tourismus Warmbad Villach ning kooli partnerettevõtetes Austria lõunapoolseimas piirkonnas Kärntenis. Austria kooliga seovad meid mitme aasta pikkused sõprussidemed, sest oleme koos nii mitmeski Erasmus+ projektis tegutsenud ning ka praegu käib Warmbadi kooli eestvedamisel kokandus- ja digioskuste integreerimise projekt. Seetõttu teadsime, et koka- ja teeninduserialdele spetsialiseerunud koolist on ka meie TTK osakonna õpetajatel nii mõndagi uut õppida.
#000002
Prantsusmaal saab ka toolitisleriks õppida
#000003
Puidumaja õpetaja Lauri Kutsar käis veebruarikuus Prantsusmaal erialaseid oskusi täiendamas. Kahe nädala jooksul sai õpetaja Lauri Erasmus+ programmi raames Reveli puidukooli õpetajaid töövarjutada, osaleda praktilistes tundides ning tutvuda Prantsuse väikelinna elu-oluga. Juba esimeste päevade muljed olid väga positiivsed, sest Reveli koolis õpetataksegi ainult puiduerialasid ning valik erinevate erialade vahel on päris suur. Lauril õnnestus osaleda puidutreialite, mööblitislerite ja ka lihtsalt toolitislerite tundides, sest tõepoolest, ka selline kolme aastase õppega eriala nagu toolitisler, on Reveli koolis täitsa olemas. Meie koostöö Reveli kooliga on kestnud juba neli aastat ning samal ajal õpetaja Lauriga olid Prantsusmaa kooli juures erialast praktikat sooritamas ka kaks täiskasvanud mööblirestauraatori eriala õppijat. Eelmisel poolaastal võõrustasime HKHK-s kahte Prantsusmaa kooli sadulsepa eriala õpilast, kes veetsid Haapsalus 6 nädalat ning töötasid nii koolis kui ettevõtetes.
#000005
Parimad kokakunstioskused tulevad ikka prantsuse köögist
#000006
Taavi Kuusik, kokaeriala kutseõpetaja: Parimad kokakunstioskused tulevad ikka prantsuse köögist, sellepärast saatiski HKHK mind kui kokaeriala kutseõpetajat,Erasmus+ projektiga „Uued oskused – uued võimalused“ Prantsusmaale stažeerima. Novembri alguses õnnestus mul viibida 10 päeva HKHK ammuse partnerkooli UFA Branly koostööpartnerite juures ja teha erialast tööd. Töötasin Le Sale Gosserestoranis, La Roche sur Yon-i linnas, keskväljaku vahetus läheduses.
#000008
Meie puu- ja käsitööõpetaja Epp Klimenko õppis 10 päeva uusi oskusi Prantsusmaal, Revelis, puidutöö kutsekoolis Lycee des Metiers D ́art Du Bois Et De L ́ameublement , kus saab õppida kõike, mida üldse puutööga seostada annab – puidunikerdamiskunsti, intarsiat, mööblivalmistamist, –restaureerimist, ja –polsterdamist ning ka tisleri– ja puusepatööd. Kõiki neid kauneid oskusi omandades pööratakse suurt tähelepanu ka kunstile ja ajaloole ning loomulikult praktilisele tööle, mis on ka Epu silmad särama pannud.
#000009
HKHK koolitusjuht Ingrit ja turismiõpetaja Krista on sõitnud uusi kogemusi leidma Iirimaale, pika ajalooga linna Corki, kust tuleb ka meie selle õppeaasta esimese töötajate õpirände otsereportaaž
#000011
Järgmise kahe nädala jooksul on Ingritil ja Kristal võimalik iirmaa haridussüsteemi ja kultuuriga väga põhjalikult tuttavaks saada sest just nii kaua viibivad nad töövarjuna St John’s Central College’s ning tutvuvad sealse koolituste korraldamise ja turismitöö organiseerimisega. Seda kõike jagavad nad ka kõigile huvilistele oma uues blogis “Iirimaa koolielu“, kuhu iga päev lisandub uusi muljeid, kogemusi ja fotosid.
#000012
Aasta esimesed õpirändajad on mööblirestaureerijad
#000016
Iirimaa koolieluEpu prantsusmaa blogiKokaõpetaja Taavi Prantsusmaal
#000020